

PROJEKTS uz 12.12.2023.

FK – 20.12.203.

domē – 28.12.2023.

sagatavotājs un ziņotājs Kāpa

 LĒMUMS

Ādažos, Ādažu novadā

2023. gada 28. decembrī **Nr.**

**Par nekustamā īpašuma nodokļa atvieglojumu piešķiršanu**

Ādažu novada pašvaldība izskatīja K. S., D. W. un SIA “DIVI S” (visi kopā turpmāk saukti – iesniedzēji)) 2023. gada 14. novembra iesniegumu (reģ. Nr. ĀNP/1-11-1/23/6285), kuram pievienoti būvniecības līgumi un maksājuma dokumenti kā papildinājumu iesniedzēju 06.10.2021., 29.10. 2021., 07.12.2021. iesniegumiem ar lūgumu piešķirt nekustamā īpašuma nodokļa (turpmāk – NĪN) atvieglojumus iesniedzējiem, saskaņā ar pašvaldības 2021. gada 24. novembra saistošo noteikumu Nr. 37/2021 “Par nekustamā īpašuma nodokļa atvieglojumu piešķiršanu Ādažu novadā" (turpmāk – Noteikumi) 32.5. apakšpunktu, jo iesniedzēji par saviem līdzekļiem ir izbūvējuši maģistrālās koplietošanas inženierbūves – kanalizācijas tīkla izbūvi Vējavas ielā un kanalizācijas tīkla izbūvi “Vējpriedes pieslēgums” Ādažos, Ādažu novadā.

Izvērtējot pašvaldības rīcībā esošo informāciju un ar lietu saistītos apstākļus, konstatēts:

1. Ādažu novada dome 26.11.2019. pieņēma lēmumu Nr. 227 “Par nekustamā īpašuma nodokļa atvieglojumiem” (turpmāk – Lēmums), nosakot, ka maģistrālās koplietošanas inženierbūve - kanalizācijas tīkla izbūve Vējavas ielā un “Vējpriedes pieslēgums”, Ādažos, Ādažu novadā, pēc to nodošanas ekspluatācijā būs izmantojami sabiedrības vajadzībām un iesniedzējiem būs tiesības saņemt NIN atvieglojumus, ja tie noslēgs vienošanos ar pašvaldību, izpildīs savas saistības, un iestāsies visi pašvaldības saistošajos noteikumos noteiktie priekšnoteikumi NĪN atvieglojumu saņemšanai.
2. Pašvaldība un iesniedzēji 05.06.2020. noslēdza vienošanos Nr. JUR 2020-03/274 par nekustamā īpašuma nodokļa atvieglojumiem (turpmāk – Vienošanās) par kanalizācijas tīklu izbūvi Vējavas ielā un kanalizācijas tīklu izbūvi “Vējpriedes pieslēgums”, Ādažos, Ādažu novadā (turpmāk – Objekts), nosakot, ka Objekta izbūves faktiskās izmaksas, par ko var piemērot NĪN atlaidi attiecībā uz kanalizācijas tīkla izbūvi Vējavas ielā, nedrīkst pārsniegt EUR 7061,80 un “Vējupes pieslēgums” EUR 2627,50. Saskaņā ar Lēmumu un Vienošanos ieguldījumu kanalizācijas tīklu izbūvē Vējavas ielā veic visi iesniedzēji, bet ieguldījumu kanalizācijas tīklu izbūvē “Vējupes pieslēgums” par saviem līdzekļiem veic SIA “DIVI S”, jo starp “DIVI S” un pašvaldību 04.01.2019. noslēgts Apbūves tiesību līgums, kurš paredz nepieciešamības gadījumā apbūves tiesīgajam iespēju veikt ieguldījumus pašvaldības īpašumā Vējupes iela 2 (iepriekš “Vējpriedes”).
3. Saskaņā ar Centrālās pārvaldes Grāmatvedības nodaļas sniegto informāciju iesniedzējiem nav NĪN parādu pret pašvaldību.
4. Saskaņā ar Ādažu novada būvvaldes aktu no 28.07.2021. par būves (Kanalizācijas tīklu izbūve Vējavas ielā, Ādažos, Ādažu nov., pieņemšanu ekspluatācijā (kods 21031110023400)) Objekts ir nodots ekspluatācijā. Visi iesniedzēji ir veikusi būvdarbu apmaksu atbilstoši SIA “AKANA” noslēgtajam būvniecības līgumam par kanalizācijas tīklu izbūvi Vējavas ielā, ko apliecina maksājuma dokumenti par kopējo summu EUR 5227,20, (t.sk. K. S. EUR 1045,44, D. W. EUR 1045,44 un SIA “DIVI S” 3136,32). SIA “DIVI S” papildus ir veicis kanalizācijas tīklu izbūvi “Vējupes pieslēgums” par kopējo summu EUR 2710,40, ko veido samaksa SIA “AKANA” EUR 1452,- un SIA “Woltec EUR 1258,40.
5. Ādažu novada būvvaldes rīcībā nav ziņu par nelikumīgu būvniecību iesniedzējiem piederošajos un apbūvei nodotajos īpašumos un nekustamie īpašumi nav atzīti par vidi degradējošiem objektiem.
6. Likuma „Par nekustamā īpašuma nodokli” (turpmāk – Likums) 5. panta trešā daļa nosaka, ka pašvaldība var izdot saistošos noteikumus, paredzot atvieglojumus atsevišķām NĪN maksātāju kategorijām. NĪN atvieglojumu piešķiršanas kārtība ir noteikta Noteikumos, kuru 9. un 10. punkts nosaka, ka NĪN atvieglojumus nepiešķir, ja nekustamais īpašums atzīts par vidi degradējošu objektu, ja uz zemesgabala atrodas ēkas vai būves, kas nav nodotas ekspluatācijā un būvdarbi tiek veikti bez būvvaldē reģistrētas būvatļaujas vai arī būvdarbu pārtraukšana nav reģistrēta un būve nav iekonservēta, kā arī, ja NĪN maksātājam ir parāds pret pašvaldību.

Noteikumu 32.5. apakšpunkts nosaka, ka nodokļu maksātājiem, kas par saviem līdzekļiem izbūvējuši maģistrālās koplietošanas inženierbūves vai to daļu publiskai lietošanai (t.sk. ceļus), ko neizmanto komerciālos nolūkos, piešķir NĪN atvieglojumu 90 % apmērā no NĪN par visiem nodokļa maksātājam piederošajiem īpašumiem Ādažu novadā. Pirms objekta izbūves persona un pašvaldība noslēdz attiecīgu vienošanos. Atvieglojumu piešķir pēc objekta nodošanas ekspluatācijā. Atvieglojuma apmērs nedrīkst pārsniegt 90 % no summas, ko persona ieguldījusi objekta būvniecībā. Ja atvieglojums attiecīgajā kalendāra gadā ir mazāks, nekā ieguldījums objektā, tad atvieglojumu piemēro līdz 10. kalendāra gadam.

1. Ņemot vērā, ka iesniedzēji ir izpildījuši ar vienošanos uzņemtās saistības un ir ieguldījuši finanšu līdzekļus kanalizācijas tīklu izbūvē, kā arī ir iestājušies Noteikumu 32.5. apakšpunktā noteiktie apstākļi, un nav iestājušies Noteikumu 9. un 10. punktā noteiktie apstākļi, kas ir par pamatu NĪN atvieglojumu nepiešķiršanai, iesniedzējiem ir piešķirams NĪN atvieglojums 90 % apmērā par viņiem piederošiem un no pašvaldības apbūvei nodotiem nekustamajiem īpašumiem.

Pamatojoties uz likuma „Par nekustamā īpašuma nodokli” 5. panta trešo daļu, Noteikumu 9. un 10. punktu, un 32.5. apakšpunktu, kā arī Finanšu komitejas 20.12.2023. atzinumu, Ādažu novada pašvaldības dome

**NOLEMJ:**

1. Piešķirt nekustamā īpašuma nodokļa atvieglojumu ar 2024. gadu 90 % apmērā par iesniedzējiem piederošajiem un apbūvei nodotajiem nekustamajiem īpašumiem - par veikto ieguldījumu sabiedriskās infrastruktūras - centralizētā kanalizācijas tīklu izbūvē Vējupes ielā un kanalizācijas tīkla izbūvē “Vējupes pieslēgums”, Ādažos, Ādažu novadā:

1.1. **K. S.** EUR 940,90 (deviņi simti četrdesmit *euro* un 90 centi);

1.2. **D. W.** EUR 940,90 (deviņi simti četrdesmit *euro* un 90 centi);

1.3. **SIA “DIVI S”** EUR 5187,43 (pieci tūkstoši simtu astoņdesmit septiņi *euro* un 43 centi).

1. Centrālās pārvaldes Grāmatvedības nodaļai nodrošināt lēmuma izpildi.
2. Lēmumu var pārsūdzēt Administratīvā rajona tiesā (Baldones iela 1A, Rīga) viena mēneša laikā no tā spēkā stāšanās dienas.

Pašvaldības domes priekšsēdētāja K. Miķelsone

Noraksti @JIN, GN

Apliecināti noraksti uz e pastu iesniedzējiem Detlef WICHELS unda@bbp.lv, SIA DIVI S maris.birzulis@burusports.lv, K. Silanagle kristine.ss@me.com